N2 by Groot-Brakrivier gesluit(Foto: Panoramio via Mountain Passes South Africa) Die N2 tussen Groot-Brakrivier en Klein-Brakrivier bly Saterdag gesluit ná ŉ sandstorting die padoppervlak bedek het. Die Tuinroete-distriksmunisipaliteit se rampbestuureenheid sê Sanral is die verantwoordelike owerheid om die pad op te ruim en provinsiale verkeer is verantwoordelik vir verkeerbeheer. Padgebruikers moet die R102 as ŉ alternatiewe roete gebruik. Meiringspoort is intussen weer vir verkeer oopgestel ná swaar reën in die gebied. “Ons doen ŉ beroep op padgebruikers om ekstra versigtig te wees terwyl die reën voortduur en om eerder tuis te bly indien moontlik.” Enige vloedverwante voorvalle kan by die nooddienssentrum by 044 805 5071 aangemeld word.